จับตา “ครม.” วันนี้ ถกเปิดประชุมสภาฯ สมัยวิสามัญ ผ่าทางตันประเทศ
จับตา “ครม.” วันนี้ ถกเปิดประชุมสภาฯ สมัยวิสามัญ ผ่าทางตันประเทศ พร้อมท่าที "นายกฯ" ต่อข้อเรียกร้องใหม่ของม็อบ "ราษฎร" 
จับตา “ครม.” วันนี้ ถกเปิดประชุมสภาฯ สมัยวิสามัญ ผ่าทางตันประเทศ พร้อมท่าที "นายกฯ" ต่อข้อเรียกร้องใหม่ของม็อบ "ราษฎร"
20 ต.ค. 2563

รายงานข่าวจากทำเนียบรัฐบาล เปิดเผยว่า ที่ประชุมคณะรัฐมนตรี (ครม.) วันนี้ (20 ต.ค.63) จะมีการพิจารณาขอความเห็นชอบการตรา พ.ร.ฎ.เรียกประชุมรัฐสภาสมัยวิสามัญ เพื่อเปิดอภิปรายทั่วไปตามรัฐธรรมนูญมาตรา 165 ให้ทั้งสมาชิกสภาผู้แทนราษฎรและสมาชิกวุฒิสภาแสดงความคิดเห็นและข้อเท็จจริงต่อการแก้ไขรัฐธรรมนูญ เพื่อสร้างความเข้าใจที่ตรงกันและลดความขัดแย้งในสังคม หลังจากการมีการชุมนุมทางการเมืองอย่างต่อเนื่อง โดยหนึ่งใน 3 ข้อเรียกร้องสำคัญคือการแก้ไขรัฐธรรมนูญด้วยการตั้งสภาร่างรัฐธรรมนูญ (ส.ส.ร.)
นอกจากนั้น ยังต้องจับตาท่าทีของพล.อ.ประยุทธ์ จันทร์โอชา นายกรัฐมนตรี และรมว.กลาโหม หลังจากกลุ่มราษฎร ซึ่งเป็นแกนนำสำคัญของผู้ชุมนุมยื่นข้อเรียกร้องเพิ่มเติมให้ปล่อยตัวแกนนำและผู้ชุมนุมที่ถูกจับกุมทั้งหมด และยกเลิกการประกาศสถานการณ์ฉุกเฉินที่มีความร้ายแรงในพื้นที่กรุงเทพมหานคร (กทม.) ภายใน 24 ชั่วโมง